पाएं अपने शहर की ताज़ा ख़बरें और फ्री ई-पेपरडाउनलोड करें
खरोरा के प्राइवेट अस्पतालों पर मनमानी का आरोप लगातार लगता आ रहा है। इन प्राइवेट अस्पतालों में आरटीपी सीआर टेस्ट के लिए भी मनमानी पैसे वसूलने की खबर भास्कर ने प्रमुखता से प्रकाशित की थी। खबर प्रकाशित होने के 3 दिनों के भीतर ही बीएमओ के प्रभार में आई ममता सोनवानी निरीक्षण के लिए गुरुवार को खरोरा के महामाया सुपर स्पेशियलिटी व कृष्णा अस्पताल पहुंचीं। उनके साथ पुलिस बल भी मौजूद था।
उल्लेखनीय है कि भास्कर ने 2 मई के अंक में खुलासा किया था कि निजी अस्पताल वाले कोरोना जांच के 1200 से 1500 रुपए तक ले रहे हैं, जिससे गरीब ग्रामीणों को आर्थिक संकट का सामना करना पड़ रहा है। ममता ने बताया कि कृष्णा अस्पताल प्रबंधन द्वारा किसी प्रकार की जानकारी नहीं दी गई, वहां कई अनियमितताएं हैं जिसके लिए उस पर एफआईआर दर्ज करवाउंगी, वहीं महामाया अस्पताल प्रबंधन द्वारा भी कई चीजें बताने में असमर्थ रहा उस पर भी कार्रवाई होगी। अस्पताल पहुंचने पर उन्होंने पाया कि महामाया अस्पताल में न तो फीस की सूची टांगी गई है और न ही अस्पताल प्रबंधन मरीजों के डिस्चार्ज के दौरान कितने पैसे लिए गए उसका जवाब दे पाया। वहीं कृष्णा हॉस्पिटल जो पिछले दिनों एक मरीज से ही ग्लव्स खरीदवाने को लेकर विवादों में आया था, में मरीजों का क्या इलाज हुआ और मरीजों से कितने पैसे लिए गए, इसका प्रबंधन ने सीधा जवाब न देकर व गोलमोल जवाब दिया। अब जल्द दोनों अस्पताल पर जल्द कार्रवाई की उम्मीद है ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn